**Ministru kabineta noteikumu projekta „Grozījumi Ministru kabineta 2010.gada 29.jūnija noteikumos Nr. 602 „Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību ”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 29.jūnija noteikumos Nr.602 „Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību ”” (turpmāk – projekts) izstrādāts, pamatojoties uz Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) 36.panta trešo un sesto daļu. |
| 2. | Pašreizējā situācija un problēmas | Lai izpildītu Atlīdzības likuma 36.panta sestajā daļā noteikto (2010.gada 15.aprīļa likuma redakcijā), tika izdoti Ministru kabineta 2010.gada 29.jūnija noteikumi Nr.580 „Noteikumi par algas pabalsta apmēru par dienestu ārvalstī karavīram un militārajam darbiniekam, kura ģimenes locekļi uzturas ārvalstī, no kuras minētā persona nosūtīta uz starptautisko operāciju, un algas pabalsta noteikšanas kārtību” (turpmāk – noteikumi Nr.580). Noteikumi Nr.580 paredz, ka algas pabalsta apmēru, no kura aprēķina algas pabalstu karavīram un militārajam darbiniekam, kas nosūtīts dienēt Ziemeļatlantijas līguma organizācijā, Eiropas Savienības institūcijās, šo organizāciju dalībvalstu daudznacionālajos štābos un kas, pamatojoties uz minēto organizāciju lēmumu, tiek nosūtīts uz starptautiskajām operācijām, nosaka Ministru kabineta noteikumi par pabalstu un kompensāciju apmēriem un izmaksu karavīriem, kuri pilda dienesta pienākumus ārpus valsts. 2011.gada 6.janvārī spēku zaudēja Ministru kabineta 2010.gada 12.janvāra noteikumi Nr.36 „[Noteikumi par pabalstu un kompensāciju apmēriem un izmaksas kārtību karavīriem, kuri pilda dienesta pienākumus ārpus valsts](http://www.likumi.lv/doc.php?id=203999)”, un pabalstu un kompensāciju apmērus ārvalstīs dienošajiem karavīriem turpmāk nosaka Ministru kabineta 2010.gada 29.jūnija noteikumi Nr.602 „Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību” (turpmāk – noteikumi Nr.602). Savukārt 2011.gada 16.jūnijā pieņemtie grozījumi Atlīdzības likuma 36.panta sestajā daļā, no kuras izslēgts militārais darbinieks, stājās spēkā 2012.gada 1.janvārī. Ņemot vērā iepriekš minēto, nepieciešams precizēt tiesisko regulējumu, kas satura ziņā būtu līdzvērtīgs šobrīd spēkā esošajiem noteikumiem Nr.580, un būtu attiecināms tikai uz profesionālā dienesta karavīriem. Lai nodrošinātu normatīvā regulējuma par savstarpēji saistītiem jautājumiem iekļaušanu vienā normatīvajā aktā atbilstoši Tieslietu ministrijas ieteikumam (VSS 12.01.2012. prot. Nr.2 47.§, 2.punkts), izstrādāti grozījumi noteikumos Nr.602, kas paredz algas pabalsta par dienestu ārvalstī noteikšanas kārtību un apmēru karavīram Atlīdzības likuma 36.panta sestajā daļā paredzētajā gadījumā.Lai nodrošinātu noteikumos Nr.602 iekļauto normu korektu piemērošanu, nepieciešams precizēt noteikumos Nr.602 paredzēto dzīvokļa īres un ar dzīvokļa īres līguma slēgšanu saistīto izdevumu kompensēšanas kārtību:1) Ņemot vērā to, ka atsevišķās dienesta vietās (valstīs), dzīvokļa izīrēšana nav iespējama bez mēbeļu izīrēšanas, par to slēdzot atsevišķu līgumu, noteikumos Nr.602 nepieciešams paredzēt arī mēbeļu īres izdevumu kompensēšanu, nepalielinot noteikumu Nr.602 4.pielikuma 2.punktā noteiktos maksimālos īres un komunālo izdevumu kompensācijas apmēru. Vienlaikus nepieciešams noteikt, ka dzīvokļa īres izdevumos ieskaitāmi īres maksājumi gan par mēbelētu, gan nemēbelētu dzīvokli, neparedzot papildu izdevumus virs iestādes noteiktā īres izdevumu limita.2) Atsevišķās valstīs, piemēram, Vācijā, likumdošana paredz striktus noteikumus dzīvokļa izīrēšanas kārtībā, nosakot, ka māklera pakalpojumi tiek noteikti līdz divu ar pusi mēnešu īres maksas apmērā, vienlaicīgi paredzot depozīta iemaksas līdz par triju mēnešu īres maksas apmēram. Tā kā vienlaicīgi ar māklera pakalpojumu apmaksu tiek prasīta arī depozīta iemaksas veikšana, un to kopsumma pārsniedz noteikumu Nr.602 33.punktā noteikto četru mēnešu īres maksas apmēru, noteikumos Nr.602 jāparedz iespēja, ka atsevišķos gadījumos, ja tas ir ekonomiski un ar faktiskiem apstākļiem pamatots, iestādes vadītājs var lemt par noteikumu Nr.602 33.punktā noteikto kompensējamo izdevumu limita paaugstināšanu, ņemot vērā darbinieka motivētu iesniegumu. 3) Lai novērstu valsts budžeta līdzekļu izšķērdēšanu un ievērotu valstī noteikto fiskālo disciplīnu, atgūstot dzīvojamo telpu izīrētājam iemaksātos drošības depozīta līdzekļus un nodrošinot to atgriešanu valsts budžetā, noteikumos Nr.602 ir jāparedz, ka atsevišķos gadījumos, ja tas ir ekonomiski un ar faktiskiem apstākļiem pamatots, iestādes vadītājs var lemt par ar līguma izbeigšanu saistīto izdevumu (piemēram, sertificēta dzīvojamo telpu novērtētāja pakalpojumu) kompensēšanu. Šis regulējums būtu piemērojams situācijās, kad darbinieks un izīrētājs dzīvojamās platības nodošanas brīdī nespēj vienoties par dzīvojamās platības nolietojumu, kā rezultātā ir apdraudēta iemaksātā drošības depozīta atgūšana. Šādos gadījumos iestādes vadītājs, izvērtējot darbinieka motivētu iesniegumu un tajā norādīto ekonomisko pamatojumu (par sertificēta dzīvojamo telpu novērtētāja pakalpojumiem kompensējamie izdevumi ir ievērojami mazāki kā potenciāli atgūstamā drošības depozīta summa) nodrošinātu valsts budžeta līdzekļu racionālu un taupīgu izlietojumu.Ņemot vērā, ka noteikumu Nr.602 3.pielikuma 2.punktā un 4.pielikuma 1.2.apakšpunktā ir iekļauts amats „konsulārās nodaļas vadītājs”, tad, lai precizētu minētos noteikumus ir nepieciešams šo amatu iekļaut arī noteikumu Nr.602 1.pielikumā.Papildus minētajam noteikumos Nr.602 nepieciešams noteikt pabalstu un kompensāciju apmērus un to izmaksas kārtību kareivju sastāva karavīram, t.i. karavīram, kuram piešķirta kareivja (matroža) vai dižkareivja (dižmatroža) dienesta pakāpe, kā arī, ievērojot amatu hierarhiju, precizēt pabalsta mājsaimniecības inventāra iegādei apmēru jaunāko virsnieku sastāva karavīram. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz, ka algas pabalsts par dienestu ārvalstī karavīram, kas nosūtīts dienēt Ziemeļatlantijas līguma organizācijā, Eiropas Savienības institūcijās, šo organizāciju dalībvalstu daudznacionālajos štābos un kas, pamatojoties uz iepriekšminēto organizāciju lēmumu, tiek nosūtīts uz starptautisko operāciju, izmaksājams līdz 50 procentu apmēram atkarībā no ģimenes locekļu, kuri uzturas karavīra dienesta vietā ārvalstī, skaita.Vienlaikus projekts paredz precizēt noteikumos Nr.602 noteikto dzīvokļa īres un ar dzīvokļa īres līguma slēgšanu saistīto izdevumu kompensēšanas kārtību, nosakot, ka:1. dzīvokļa īres izdevumos ieskaitāmi izdevumi par mēbelēta vai nemēbelēta dzīvokļa īri, kā arī mēbeļu īres izdevumi;
2. iestādes vadītājs atsevišķos gadījumos, ja tas ir ekonomiski un ar faktiskiem apstākļiem pamatots, var lemt depozīta iemaksu un māklera pakalpojumu noteikumu Nr.602 33.punktā noteiktā limita paaugstināšanu;
3. iestādes vadītājs atsevišķos gadījumos, ja tas ir ekonomiski un ar faktiskiem apstākļiem pamatots, var lemt par ar dzīvokļa īres līguma izbeigšanu saistīto izdevumu (piemēram, par sertificēta dzīvojamo telpu vērtētāja pakalpojumiem) kompensēšanu.

Papildus minētajam projekts paredz:1. iekļaut noteikumu Nr.602 1.pielikuma 1.3. apakšpunktā amatu „konsulārās nodaļas vadītājs”;
2. noteikt noteikumos Nr.602 paredzēto pabalstu un kompensāciju apmērus kareivju sastāva karavīram, kā arī precizēt pabalsta mājsaimniecības inventāra iegādei apmēru jaunāko virsnieku sastāva karavīram.
 |
| 5. | Projekta izstrādē iesaistītās institūcijas | Projekts izstrādāts Aizsardzības ministrijā. |
| 6. | Iemesli, kādēļ netika nodrošināta sabiedrības līdzdalība | Projekts attiecas tikai uz institūcijām, kuras nosūta darbiniekus dienestam ārvalstīs. |
| 7. | Cita informācija | Projekts tiks īstenots attiecīgajām institūcijām piešķirto valsts budžeta līdzekļu ietvaros, līdz ar to papildu finanšu līdzekļi nav nepieciešami. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Diplomāti, diplomātiskā un konsulārā dienesta amatpersonas un darbinieki, specializētie atašeji, valsts tiešās pārvaldes amatpersonas (darbinieki), karavīri, prokurori un sakaru virsnieki, kuri nosūtīti dienestam ārvalstīs.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Finansējuma apmērs netiek mainīts. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

Anotācijas III, V un VI sadaļa – noteikumu projekts šīs jomas neskar.

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ar noteikumu projekta spēkā stāšanās brīdi par spēku zaudējušiem tiks atzīti Ministru kabineta 2010.gada 29.jūnija noteikumi Nr.580 „Noteikumi par algas pabalsta apmēru par dienestu ārvalstī karavīram un militārajam darbiniekam, kura ģimenes locekļi uzturas ārvalstī, no kuras minētā persona nosūtīta uz starptautisko operāciju, un algas pabalsta noteikšanas kārtība” (Latvijas Vēstnesis, 2010, 105.nr.). |
| 2. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Saeima, Latvijas Banka, prokuratūra un nozares ministrija vai tās padotības iestādes |
| 2. | Projekta izpildes ietekme uz pārvaldes funkcijām | Veicamās funkcijas un uzdevumi netiek paplašināti vai sašaurināti.  |
| 3. | Projekta izpildes ietekme uz pārvaldes institucionālo struktūru. | Jaunas institūcijas netiek veidotas. |
| 4. | Projekta izpildes ietekme uz pārvaldes institucionālo struktūru. | Esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru. | Esošās institūcijas netiek reorganizētas. |
| 6. | Cita informācija | Nav |

Aizsardzības ministrs A.Pabriks

Vīza: valsts sekretārs J.Sārts

22.05.2012 16:46

1313

I.Jursiņa-Videmane

e-pasta adrese: ineta.jursina@mod.gov.lv

tālr. 67335162, fakss: 67212307